Diari Oficial de la Generalitat Valenciana


Sumari del DOGV 3025, del 01-07-1997 (1997/7748)

RESOLUCIÓ de 21 d'abril de 1997, del conseller d'Obres Públiques, Urbanisme i Transports, per la qual s'aprova definitivament la modificació puntual sobre la remodelació de volum i alineació d'una parcel·la al voltant de la Beneficència, del Pla General d'Ordenació Urbana de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3025

Data del DOGV
:   01-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7748


Data del document
:   21-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 21 d'abril de 1997, del conseller d'Obres Públiques, Urbanisme i Transports, per la qual s'aprova definitivament la modificació puntual sobre la remodelació de volum i alineació d'una parcel·la al voltant de la Beneficència, del Pla General d'Ordenació Urbana de Castelló de la Plana. [97/Q7748]  
Vist l'expedient relatiu a la modificació puntual sobre la remodelació de volum i alineació d'una parcel·la al voltant de la Beneficència, del Pla General d'Ordenació Urbana de Castelló de la Plana. i de conformitat amb els següents:  
Antecedents de fet  
Primer  
El Ple de l'Ajuntament de Castelló va acordar exposar al públic la modificació el 31 de maig de 1996, la qual cosa es va dur a terme mitjançant anuncis publicats en el Butlletí Oficial de la Província número 73, de 15 de juny de 1996, en el Diari Oficial de la Generalitat Valenciana número 2.786, de 8 de juliol de 1996, i en el periòdic Levante de Castellón, de 22 de juny de 1996. Transcorregut el període d'informació al públic, durant el qual es va formular una al·legació, el Ple va aprovar provisionalment la modificació el 31 de gener de 1997.  
Segon  
El projecte consta de memòria i plànols. Així mateix, es troba en l'expedient un informe previ favorable de la Direcció General d'Urbanisme i Ordenació Territorial, de 30 de juliol de 1996.  
Tercer  
La Comissió Territorial d'Urbanisme de Castelló, reunida en la sessió de 9 d'abril de 1997, va informar favorablement l'aprovació definitiva d'aquest expedient.  
Fonaments de dret  
Primer  
Pel que fa al procediment, en aquest cas, s'han observat les prescripcions establides legalment per a les modificacions de Pla General d'aquesta índole, que es troben constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té com a objecte introduir determinats canvis puntuals en un solar urbà que recau als carrers Prim, Guitarrista Tàrrega i Sant Doménec de Castelló de la Plana, parcel·la propietat de la Diputació Provincial de Castelló, situada al voltant de la Beneficència. Els canvis són els següents:  
1. Reculada respecte de l'alineació actual en el tram d'edificació situat entre els carrers Prim i Sant Doménec, tot mantenint l'alineació de la zona verda construïda a la plaça de Borrull. Aquesta reculada, d'uns 2 metres aproximadament, suposa una cessió de sòl per a vial de 49 metres quadrats.  
2. Formació d'un porxo de 5 metres d'ample en planta baixa i altura de 4,6 metres lliure a l'accés públic.  
3. Eliminació del xamfrà al carrer de Prim cantonada amb el carrer del Guitarrista Tàrrega.  
La justificació de l'expedient es basa en l'interés públic existent per part de l'Ajuntament i de la Diputació de Castelló de facilitar la connexió entre les zones mencionades i mitigar al màxim el coll de botella que es forma en aquest punt de la ciutat al carrer del Guitarrista Tàrrega.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del Pla General d'Ordenació Urbana de Castelló de la Plana.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de l'esmentada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vists els preceptes legals mencionats i altres de general i pertinent aplicació, d'acord amb l'informe de la Comissió Territorial d' Urbanisme, resolc:  
Aprovar definitivament la modificació puntual sobre la remodelació de volum i alineació d'una parcel·la al voltant de la Beneficència, del Pla General d'Ordenació Urbana de Castelló de la Plana.  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació excusa la seua notificació individualitzada.  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta.  
Per a la interposició del mencionat recurs, serà requisit imprescindible que amb caràcter previ el recurrent comunique a aquest òrgan la interposició d'aquest, d'acord amb el que s'estableix en els articles 57.2.f i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga exercitar qualsevol altre recurs que estime oportú.  
València, 24 d'abril de 1997.- El conseller d'Obres Públiques, Urbanisme i Transports: Luis Fernando Cartagena Travesedo.